Sharon Burgess

**Yn wreiddiol o'r Tymbl, fel cariad i Mark Jones y cyrhaeddodd Sharon Gwmderi gyntaf yn 1993.**

### **Trais Barry John**

Un fuan iawn ar ol i'r Jonesys gyraedd Gwmderi cafodd Karen ei ymosod yn rhwyiol ar ol ddawns sgubor. Am gyfnod roedd Mark o dan amheaeth ond yna cafodd Sharon ei hyn ei threisio.

Daliwyd y troseddwr Barry John Probert a trodd nifer o drigolion y cwm yn erbyn ei fam Doreen Bevan ond aeth Gina Walters a Karen - dioddefwyr eraill ei ymosodiadau allan o'i ffordd i ddanos bod nhw'n gweld dim bai arni. Ceisiodd y ddwy berswadio Sharon i ymuno a nhw ar eu hymweliad a Doreen ond nid oedd gan Sharon unrhyw ddiddordeb yn eu cynnig.

Fel dial am yr ymosodiadau torrodd Mark i fewn i gartref Doreen a Stan Bevan yn Llys Helyg a'i fandaleiddio. Yn ddiweddarach, yn ystod cyfnod y Nadolig lladdodd Barry John ei hun.

### **Deri Dorri**

Byr-hoedlog fu'r berthynas rhwng Sharon a Mark wrth i Sharon weld ei chyfle i ymbarchuso a chael rheoli salon gwallt Deri Dorri.

Dechreuodd Sharon ddangos ddiddordeb yn Tony Morgan, ei chyd weithiwr yn y salon, ac yn ddiweddarach pan ddychwelodd Karen o Sbaen cychwynodd hithau rannu'r un diddordeb.

Ar ol cyfnod lle bu Tony'n gweld y ddwy ferch daeth Sharon a Karen i wybod y gwir, a penderfynnu chwarae tric arno drwy ei berswadio i geisio dyweddio a'r ddwy ohonynt.

Bihafiodd Tony am sbel a phenderfynu mai gyda Karen yr oedd am fod, ond buan iawn yr oedd ym cambihafio gyda Sharon eto. Penderfynodd Karen a Tony ddyweddio go iawn, ond sylweddolodd Karen mewn pryd mai cangymeriad fyddai'r cwbl.

Pan ddaeth Dic Ashurst i aros yn y cwm yn 1995 bu Sharon ac yntau yn canlyn am gyfnod. Daeth eu perthynas byr i ben pherwydd teimladau Dic tuagat Gina Walters.

### **Perthynas yn suro**

Wrth i'w pherthynas hi ac Olwen Parry, perchennog y salon suro dechreuodd ddangos yn union pam mai gyda'r Joneses yr oedd ei lle.

Aeth ati i lenwi ei phocedi ei hunan ar draul y salon a phan ddargnfu Tony ei thwyll, llwyddodd i'w bersawdio yntau, drwy flacmel, i ymuno â'i hymgyrch ddieflig i gael Olwen allan o'r salon.

Llwyddodd hefyd i chwalu perthynas Tony a Karen drwy'r un dulliau.

Wedi i Olwen ddaganfod y gwir, taflwyd Sharon allan o Deri Dorri. Am gyfnod byr wedyn bu'n gweithio mewn siop Nadolig i Iori Davies, ond stormus oedd ei pherthynas waith gydag Iori hefyd.

Yn ddigalon a di-waith gadawodd Sharon Gwmderi Dydd Calan 1996.

### **Dwyn arian Mark**

Pan ddychwelodd Sharon i'r cwm ar ôl cyfnod i ffwrdd gyda llwyth o arian cychwynnodd Kath Jones fod yn amheus. Clywodd gan Mark fod Sharon wedi bod yn ymweld ag ef yn y carchar a daeth Kath i ddeall bod Mark wedi cuddio dwy fil o bunnoedd yn ei fan o pan oedd yn gwerthu cyffuriau.

Cytunodd Kath i ddweud dim wrth ei mab os byddai Sharon yn rhoi gweddill yr arian iddi hi. Heb ddewis cytunodd Sharon i'r telerau. Cyfaddefodd nad oedd ganddi gynllwyn i wario'r arian y tu hwnt i wneud Tony ac Olwen yn genfigennus. Meddalodd agwedd Kath tuag ati ac wedi noson feddwol lle cafodd y ddwy lawer o sbort gyda'i gilydd penderfynodd adael i Sharon symud i fyw ati.

Dipyn wrth dipyn daeth y ddwy yn eithaf ffrindiau ond pan gyhoeddodd Mark ei fod am gael ei ryddhau o'r carchar bu'n rhaid iddynt gynllwynio sut i gadw'r ffaith eu bod wedi dwyn yr arian yn gyfrinach. Aeth y ddwy a fan Mark i gyrion y pentref a'i losgi, gan ddweud wrth yr heddlu ei fod wedi ei ddwyn.

Unwaith yr oedd allan o'r carchar derbyniodd Mark stori ei fam a'i gariad i gychwyn cyn iddo glywed straeon gan y pentrefwyr am y ddwy yn gwario pres mawr tros y misoedd blaenorol. Bygythiodd Mark Sharon ond dwedai Kath ei bod yn fwy na bodlon galw'r heddlu a gyrru ei mab yn ôl i'r carchar. Er ei fod yn gandryll bu'n rhaid i Mark dderbyn y sefyllfa.

###

### **Dwyn, Dyff a diwedd Sharon**

Wastad yn un a’i llygad yn agored i wella ei sefyllfa mewn bywyd cynhyrfodd **Sharon** wrth gyfarfod a Steve Williams, dihiryn a oedd yn gweithio i Ron Steadman. Dallodd Sharon a Mark Jones drwy wneud sioe o’i arian a chynnig rhan iddynt mewn cynllwyn i allforio ceir wedi ei dwyn i’r Iwerddon.

Neidiodd y cwpwl am y cyfle, Mark wedi diflasu ar yr arian pitw a’r cywilydd o weithio yn glanhau’r strydoedd. Ar ei job gyntaf cafodd Mark draed oer, yn poeni am fynd yn ôl o’r carchar ag am weithio hefo rhywun amhrofiadol fel Sharon. Doedd Sharon ddim yn blês gyda’i chariad a gadawodd hi gyda’r car i gyflawni’r joban ei hunan.

Wedi dychwelyd o’r Iwerddon datblygodd Sharon flys am yr arian a cheisiodd berswadio Steve i roi mwy o jobsys iddi. Cychwynnodd y ddau gyfarfod a'i gilydd yn gyfrinachol a chysgu a’i gilydd. Pan gynigiodd Sharon adael Mark i gychwyn perthynas a Steve cafodd yntau draed oer a phenderfynu aros a’i wraig a’i blentyn.

Trodd Sharon yn ôl at Mark ond roedd yntau yn flin a hi am wneud gwaith Steadman ac yn amau fod rhywbeth yn mynd ymlaen gyda Steve. Llwyddodd Sharon i gael Mark i’w choelio ond roedd rhywun arall yn ei golygon o fewn dim. Roedd Dyff, tad Mark wedi dod allan o’r carchar a chychwynnodd Sharon fflyrtio gydag ef yn syth er mwyn sicrhau bod rhywun ar ei hochor yn ei dadleuon a Mark.

O fewn dim llwyddodd i hudo Dyff i mewn i'w gwely a chychwynnodd y ddau berthynas y tu ôl i gefnau Kath a Mark. Cychwynnodd Sharon dwyllo Steve hefyd drwy gynllwynio i ddwyn ceir a'u gwerthu i'r Gwyddelod heb gynnwys yntau na Steadman yn y broses. Er waethaf eu rhybuddion llwyddodd gyda chymorth Mark i ddwyn sawl car, gan gynnwys un gan Dora Jenkins.

Daeth Kath yn amheus o berthynas Sharon gyda'i gwr wedi darganfod gwallt melyn yn ei gwely ond er iddi gyhuddo'r ddau a cheisio taflu Sharon allan o'r tŷ llwyddodd y cwpwl i daflu llwch i lygaid Kath am y tro. Wedi’i bethau dawelu cynigiodd Sharon i Dyff y dylen nhw adael Kath a Mark a chychwyn bywyd newydd gyda'i gilydd.

Yn y cyfamser bu Sharon yn parhau i ddwyn ceir. Llwyddodd Steadman gornelu Sharon mewn tafarn a'i bygwth i roi gorau i'w cynllwynion ond roedd hithau'n bendant nad oedd am ei dychryn, penderfyniad a gostiodd yn ddrud iddi. Ar un o dripiau Sharon i'r porthladd gyda Mark dilynodd Steadman hi a gosod bom yn y car - i ffrwydro tra bod Sharon yn y dafarn a chodi ofn arni. Yn anffodus daeth Sharon yn ôl at y car yn fuan a lladdwyd hi yn y ffrwydrad.

## Hanes gwaith

 Ariannwr

Categori:Cymeriadau
Categori:Cyn Gymeriadau
Categori:Gweithwyr Deri Dorri
Categori:Preswylwyr 39 Maes-Y-Deri
Categori:Gweithwyr Y Salon
Categori:Dioddefwyr llofruddiaeth
Categori:Cymeriadau marw
Categori:Dyfodiadau 1993
Categori:Ymadawiadau 1996
Categori:Marwolaethau
Categori:Marwolaethau 1996